CELEX: 52018HB0036
Language: hu
Date: 2018-12-07 00:00:00
Title: Az Európai Központi Bank ajánlása (2018. december 7.) az intézmények és leányvállalatok adatainak adatbázisáról (EKB/2018/36)

17.1.2019   
            
            
               HU
            
            
               Az Európai Unió Hivatalos Lapja
            
            
               C 21/1
            
         
      AZ EURÓPAI KÖZPONTI BANK AJÁNLÁSA
      (2018. december 7.)
      az intézmények és leányvállalatok adatainak adatbázisáról
      (EKB/2018/36)
      (2019/C 21/01)
      AZ EURÓPAI KÖZPONTI BANK KORMÁNYZÓTANÁCSA,
      tekintettel az Európai Unió működéséről szóló szerződésre és különösen annak 127. cikke (2) és (5) bekezdésére, valamint 132. cikke (1) bekezdésének harmadik francia bekezdésére,
      tekintettel a Központi Bankok Európai Rendszere és az Európai Központi Bank Alapokmányára és különösen annak 5.1. cikkére,
      mivel:
      
                  (1)
               
               
                  Az intézmények és leányvállalatok adatainak adatbázisa (RIAD) a jogi és egyéb statisztikai gazdasági egységek referenciaadatainak közös adatállománya. E referenciaadatok gyűjtése az eurorendszer egészében támogatja az üzleti folyamatokat és a Központi Bankok Európai Rendszere (KBER) és az egységes felügyeleti mechanizmus (SSM) feladatainak ellátását. A RIAD-ban rögzített információkat az eurorendszer tagjai, valamint azon tagállamok nemzeti központi bankjai (NKB-k) szolgáltatják, amelyek pénzneme nem az euro, amennyiben ezen NKB-k önkéntesen részt vesznek a RIAD működtetésében.
               
            
                  (2)
               
               
                  Azon tagállamok NKB-inak, amelyek pénzneme nem az euro, és amelyek a RIAD működtetésében részt vesznek, együtt kell működniük egymással és az Európai Központi Bankkal (EKB) a RIAD-ban regisztrált szervezetek referenciaadatainak szolgáltatása, aktualizálása és validálása terén, az (EU) 2018/876 európai központi banki iránymutatással (EKB/2018/16) (1) összhangban, és viszonossági alapon hozzá kell férniük a belföldi szervezeteikre vonatkozó adatokhoz és meg kell osztaniuk az ilyen adatokat.
               
            
                  (3)
               
               
                  A KBER-en belül a RIAD kezelésével kapcsolatos szoros és hatékony együttműködés érdekében és az (EU) 2018/876 iránymutatás (EKB/2018/16) (9) preambulumbekezdésével összhangban az említett iránymutatást kiegészítő ajánlást kell elfogadni.
               
            
                  (4)
               
               
                  A RIAD-adatok megosztására a KBER titoktartási szabályai vonatkoznak, illetve a nem statisztikai RIAD-adatok esetében a titoktartás védelmére szolgáló egyéb szabályok, és az adatok olyan tagállamok közötti megosztására, amelyeknek a pénzneme nem az euro, nemzeti szinten további jogi korlátozások vonatkozhatnak,
               
            ELFOGADTA EZT AZ AJÁNLÁST:
      I.   Fogalommeghatározás
      
      Ezen ajánlás alkalmazásában a „szervezet” fogalom jelentése megegyezik az (EU) 2018/876 iránymutatás (EKB/2018/16) 2. cikkének 1. pontjában meghatározottakkal.
      II.   Statisztikai adatszolgáltatás
      
      Ezen ajánlás címzettjei számára ajánlott, hogy alkalmazzák az (EU) 2018/876 iránymutatásban (EKB/2018/16) szereplő, azon tagállamok NKB-ihoz címzett rendelkezéseket, amelyek pénzneme az euro.
      III.   Záró rendelkezés
      
      Ezen ajánlás címzettjei azon tagállamok NKB-i, amelyek pénzneme nem az euro.
      
         Kelt Frankfurt am Mainban, 2018. december 7-én.
         
            
               az EKB elnöke
            
            Mario DRAGHI
         
      
      
         (1)  Az Európai Központi Bank (EU) 2018/876 iránymutatása (2018. június 1.) az intézmények és leányvállalatok adatainak adatbázisáról (EKB/2018/16) (HL L 154., 2018.6.18., 3. o.).